Diari Oficial de la Generalitat Valenciana


Sumari del DOGV 4272, del 17-06-2002 (2002/6130)

Informació pública de la modificació de les fórmules de càlcul per a l'adquisició del 7% d'excedent d'aprofitament motivat per l'aplicació del coeficient reductor.
-------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6130


Organisme emissor
:   Ajuntament de València

Tipus de document
:   Anunci

Informació pública de la modificació de les fórmules de càlcul per a l'adquisició del 7% d'excedent d'aprofitament motivat per l'aplicació del coeficient reductor. [2002/S6130]
  
El regidor d'Urbanisme i Habitatge, per delegació conferida per l'alcaldessa en data 7 de juliol de 1999, ha dictat la resolució U-2.010, de 5 d'abril del 2002, recaiguda en l'expedient número 2002/0002, del Servici d'Assessorament Urbanístic, la part dispositiva de la qual diu així:
  
Primer. Modificar la Resolució de l'Alcaldia U-6793, de 15 de desembre de 1998, per la qual es van aprovar les normes per a l'aplicació del coeficient reductor, i el punt segon de la part dispositiva queda redactat de la forma següent:
  
«Dos. Aprovar les normes següents per a l'aplicació del coeficient reductor i les corresponents fórmules de càlcul per a l'adquisició del 7% d'excedent d'aprofitament, en aplicació del que establixen els articles 64.4 i 76 a 78 de la Llei 6/1994, de 15 de novembre, Reguladora de l'Activitat Urbanística, i en desenvolupament del document normatiu aprovat per Resolució del conseller d'Obres Públiques, Urbanisme i Transports de 23 de març de 1998, incorporat al Pla General d'Ordenació Urbana de València com a modificació del mateix:
  
A) Obligat a l'adquisició de l'excedent:
  
1. De conformitat amb el que establixen els articles 60.5; 64.4, 2n paràgraf; 73.1 I 75.2.D) de la Llei Reguladora de l'Activitat Urbanística, el subjecte obligat a adquirir el 7% d'excedent d'aprofitament motivat per l'aplicació del coeficient reductor és el propietari de la respectiva parcel·la o solar, en quant de titular de l'aprofitament subjectiu que en última instància es minora per aplicació del coeficient reductor.
  
2. No obstant això, el sol·licitant de la llicència urbanística d'edificació, quan siga persona distinta del propietari de la parcel·la o solar, pot actuar a manera de substitut de l'obligat, i serà plenament vàlida l'adquisició d'excedent que efectue el mateix per qualsevol dels sistemes que a continuació s'establixen.
  
B) Sistemes per a l'adquisició de l'excedent:
  
B.1 Mitjançant transferència d'aprofitament.
  
El càlcul de la superfície de sòl dotacional públic a cedir gratuïtament a l'Ajuntament, quan l'adquisició del 7% d'excedent es realitze mitjançant transferència d'aprofitament urbanístic, s'efectuarà per aplicació de la següent fórmula:
  
7% x (AO x VRB 1 actualitzat) = X m2s
  
VRB 2 actualitzat
  
Sent :
  
- AO = aprofitament objectiu, mesurat en metres quadrats de sostre (m2t) de la parcel·la edificable, a patrimonializar mitjançant l'obtenció de la llicència urbanística d'edificació.
  
- VRB 1 actualitzat = valor de repercussió bàsic del polígon fiscal on s'ubica la parcel·la edificable, actualitzat per aplicació del coeficient C, que resulta de dividir el mòdul de valor M ?aprovat per Orde del Ministeri d'Hisenda- Vigent en el moment de realitzar el càlcul, entre el mòdul de valor M vigent en 1997, any d'aprovació de la Ponència de Valors Cadastrals del municipi de València (segons Orde del Ministeri d'Economia i Hisenda de 24 de gener de 1995, BOE de 2 de febrer de 1995, M = 93.000 PTA./m2t, que equivalen a 558,94 euros/m2t):
  
C = M vigent en el moment de realitzar el càlcul = X
  
M vigent en 1997 (93.000 PTA = 558,94 euros/m2t)
  
- VRB 2 actualitzat = valor de repercussió bàsic del polígon fiscal on s'ubica la parcel·la dotacional, actualitzat igualment per aplicació del coeficient C, calculat en la mateixa forma anteriorment indicada.
  
S'acompanya com annex a la present resolució la relació de valors de repercussió bàsics als polígons de valoració en què es troba dividit el municipi de València, expressats en euros, facilitada per la Gerència Territorial del Cadastre de València.
  
- X m2s = superfície de sòl dotacional públic a cedir gratuïtament a l'Ajuntament, lliure de càrregues i en ple domini.
  
B.2 Mitjançant pagament en metàl·lic
  
1. El càlcul de l'import a ingressar a l'Ajuntament, quan l'adquisició del 7% d'excedent es realitze mitjançant pagament en metàl·lic (compensació monetària substitutiva de la transferència d'aprofitament), s'efectuarà per aplicació de la següent fórmula :
  
7% x (AO x VU actualitzat) x 1,20 = X euros
  
Sent :
  
- AO = aprofitament objectiu, mesurat en metres quadrats de sostre (m2t) de la parcel·la edificable, a patrimonializar mitjançant l'obtenció de la llicència urbanística d'edificació.
  
- VU actualitzat = valor unitari del sòl dotacional del polígon fiscal on s'ubica la parcel·la edificable, actualitzat per aplicació del coeficient C, calculat en la mateixa forma anteriorment indicada.
  
S'acompanya com annex a la present resolució la relació de valors unitaris del sòl dotacional als polígons de valoració en què es troba dividit el municipi de València, expressats en euros, facilitada per la Gerència Territorial del Cadastre de València.
  
- X euros = import en metàl·lic de l'excedent a ingressar a l'Ajuntament.
  
2. Este sistema tindrà caràcter subsidiari respecte a l'adquisició de l'excedent mitjançant transferència d'aprofitament. No podrà imposar-se obligatòriament per l'Ajuntament, sinó que haurà de sol·licitar-se amb caràcter voluntari pels interessats, i ho farà constar en l'imprès normalitzat de sol·licitud de llicència.
  
3. Els imports recaptats per esta via tindran caràcter finalista i quedaran afectats a l'adquisició de sòl dotacional, en compliment del que establix l'article 64.4, 2n paràgraf, de la Llei Reguladora de l'Activitat Urbanística.
  
C) Habitatges subjectes a règims de protecció pública
  
De conformitat amb el que establix l'article 4.4 del document normatiu integrant de la modificació del Pla General d'Ordenació Urbana aprovada per Resolució del conseller d'Obres Públiques, Urbanisme i Transports de 23 de març de 1998, quan l'objecte de la llicència urbanística d'edificació siga la construcció d'habitatges subjectes a règims de protecció pública, el coeficient reductor serà equivalent a la unitat, i no serà exigible, per tant, l'adquisició del 7% d'excedent d'aprofitament.
  
No obstant això, quan es tracte de promocions mixtes, en les quals coexistisquen habitatges de renda lliure i habitatges subjectes a règims de protecció pública, sí que serà exigible l'adquisició del 7% d'excedent, proporcionalment, aplicat sobre aquella part de l'aprofitament objectiu de la parcel·la edificable que es destine a la construcció d'habitatges de renda lliure.
  
D) Reserves d'aprofitament
  
1. Amb motiu de la transmissió al domini públic de terrenys qualificats com a dotació pública pel vigent Pla General d'Ordenació Urbana, es podrà fer reserva de l'aprofitament subjectiu corresponent a estos, per a la seua posterior transferència, sempre que:
  
- formen part de l'àrea de repartiment dotacional o discontínua en sòl urbà, o
  
- estiguen classificats com a sòl urbanitzable no inclosos ni adscrits a cap sector.
  
2. De conformitat amb el que preveu l'article 63.2.B) de la Llei Reguladora de l'Activitat Urbanística, en l'article 19 de la Llei 14/1997, de 26 de desembre de 1997, de Mesures de Gestió Administrativa i Financera i d'Organització de la Generalitat Valenciana, i en l'article 110.2.B) del Reglament de Planejament de la Comunitat Valenciana, l'aprofitament tipus i, per tant, també l'aprofitament subjectiu o susceptible d'apropiació dels sòls compresos en l'àrea de repartiment dotacional o discontínua en sòl urbà ?mentre el planejament general no incorpore previsió expressa de la mitjana de l'ordenació global dels sòls amb aprofitament urbanístic- serà d'1 m2t/m2s.
  
Així mateix, conforme al que disposa el Pla General d'Ordenació Urbana de València i en la disposició transitòria cinquena de la Llei Reguladora de l'Activitat Urbanística, l'aprofitament tipus dels terrenys dotacionals classificats com a sòl urbanitzable no inclosos ni adscrits a cap sector serà de 0,64 m2t/m2s (= 0,30 UA/m2t). En conseqüència, segons l'esmentat article 19 de la Llei 14/1997, l'aprofitament subjectiu d'estos sòls dotacionals, susceptible de ser objecte de reserva, és el 90% de l'aprofitament tipus, açò és, 0,576 m2t/m2s (= 0,27 UA/m2t).
  
3. En el cas que el titular de la reserva d'aprofitament sol·licite la seua expropiació una vegada transcorreguts els terminis legals, la valoració de l'aprofitament objecte de reserva s'efectuarà:
  
- Quan es tracte de terrenys integrants de l'àrea de repartiment dotacional o discontínua en sòl urbà, per aplicació del valor de repercussió més específic que assigne a la parcel·la dotacional la Ponència de Valors Cadastrals de València ?Valor de repercussió en carrer, tram de carrer, zona o paratge (VRC)- Actualitzat per aplicació del coeficient C, calculat en la mateixa forma anteriorment indicada.
  
En defecte de previsió en la Ponència de VRC, s'aplicarà el valor de repercussió bàsic del polígon (VRB) on s'ubica la parcel·la dotacional, actualitzat igualment per aplicació del coeficient C.
  
- Quan es tracte de terrenys classificats com a sòl urbanitzable no inclosos ni adscrits a cap sector, per aplicació del valor de repercussió bàsic del polígon (VRB) on s'ubica la parcel·la dotacional, actualitzat per aplicació del coeficient C, calculat en la mateixa forma anteriorment indicada.»
  
Segon. Publicar la present resolució en el Diari Oficial de la Generalitat Valenciana perquè se'n prenga coneixement; així com donar trasllat de la mateixa al Servici de Gestió Urbanística, Servici de Planejament, Servici de llicències Urbanístiques, Servici de Gestió del Centre Històric i Servici de Medi Ambient i Coordinació entre Administracions Públiques, perquè en prengueu coneixement i efectes.
  
Tercer. Les fórmules de càlcul per a l'adquisició del 7% d'excedent d'aprofitament aprovades en la present resolució serà d'aplicació a les llicències urbanístiques que se sol·liciten a partir del dia següent a la seua publicació.